Ավստրալորպ

«Ավստրալորպ», մսաձվատու հավերի ցեղ։ 1920-ական թվականներին բուծվել է Ավստրալիայում։

Նկարագրություն 

Որպես ելակետային ցեղ օգտագործվել են անգլիական սև օրպինգտոնները։ Փետրավորումը սև է՝ մուգ կանաչ երանգով։ Աքաղաղների կենդանի զանգվածը 3–3,5 կգ է, հավերինը՝ 2,5–2,7 կգ։ Տարեկան ձվատվությունը՝ 180 և ավելի։ Ձվի զանգվածը 58 է, կճեպը՝ դարչնագույն։ Տարածված է հիմնականում Ավստրալիայում և Հարավային Աֆրիկայում։ Տրամախաչումներում (հիմնականում՝ լեգհոռնների հետ) օգտագործվում է բարձր ձվատվության (240-ից ավելի) ածանների հիբրիդներ ստանալու համար։ Օգտագործվել է երևանյան ցեղի հավերի ստացման աշխատանքներում։

Գյուղատնտեսություն
Կենդանաբանություն
Ավստրալիայի կենդանատեսակներ
Հավերի ցեղեր